**RESYME` OG SPØRSMÅL FRA DAGENS TALE, DATERT 26.09.2021,**

**v/Pastor Gjermund Igland**

**TEMA: Du ble skapt for å glede Gud**

Teksten er hentet fra;

**Rom 11.36; Rom 9.20-21; Matt.6.33; Luk. 13.1-13; Ef.5.10; Mark12.28-30;**

Den kjente filosofen Russell sa en gang; «bare hvis du tror på Guds eksistens, er spørsmålet om meningen med livet relevant».

Det viktigste er ikke hva som gir livet mening, men hvem som gir livet mening. Gud skapte oss med en hensikt, for å glede Ham.

Gud tåler våre spørsmål, men ikke vår kritikk av Hans skaperverk. Alt begynte med Gud og Han skapte menneske for sin egen del, i sitt bilde. Han vil ha vår tilbedelse (Rom.9.20-21).

Vi forstår at djevelen ikke ville bøye seg for Gud. Han gjorde opprør og ville bli som Gud. Det syndige menneske har søkelys på sine egne behov. Men Gud vil at vårt fokus skal være rettet mot Ham, gjennom våre liv og på den måten glede Ham (Matt.6.33).

Er troen på Gud med på å sette retning for livene våre? Jesus er utrolig radikal i møte med oss (Luk.13.1-13).. Han gjør mye for å glede oss. Men hvor opptatt er vi av å glede Herren?

Med våre liv skal du og jeg glede Gud. (2.kor.5.9). Vi ble skapt for å glede Gud med våre evner, våre tanker, våre handlinger og vår tilbedelse

Du vil aldri bli avvist av Gud med dine følelser, men kjærligheten til Gud handler også om handling gjennom de evnene vi har fått. «Kast ikke bort forstanden, det er en gave fra Gud».

 **Spørsmål/fokusområder til bruk i småfellesskapene**

1. Les tekstene det er talt over høyt sammen i gruppa. Om det er brukt flere bibeltekster, kan dere velge hvilke dere vil lese høyt. La teksten synke inn ved at det er stille noen minutter, og be gjerne en bønn om Guds åpenbaring over teksten.
2. Samtal i noen minutter om de tankene du får når du leser teksten eller har hørt talen. (Dette punktet kan føre oss langt på viddene. Det er derfor lurt å begrense det til 3-4 innspill og ta disse med videre inn i neste spørsmål, gjerne ved å notere ned stikkord)
3. Samtal om disse 3 dimensjonene i teksten(e)
4. Hvordan berører teksten(e)/talen Guds forhold til meg og mitt forhold til Gud?
5. Hvordan berører teksten(e)/talen mitt forhold til småfellesskapet / menigheten?
6. Er det noe i teksten(e)/talen som vender blikket vårt ut til de vi er kalt til å vinne?
7. Del med gruppa hva Gud gir deg gjennom samtalen og hva han vil lære deg eller ønsker for deg i fortsettelsen.
8. Hva trenger du forbønn for?

Erfaringen vår er at ingen vil bruke denne ressursen likt. Dette er kun ment som en hjelp . Vær fri til å lede samtalen slik du kjenner blir riktig for din gruppe. Vi oppmuntrer deg til å spørre Gud hva han vil åpenbare for gruppen og for enkeltpersoner.